બન્નેની હત્યા કર્યા બાદ સુરેશે ફોન કરી તેના પિતા રાધેશ્યામ ગૌત્તમ અને ભાઇ મુકેશને બોલાવ્યા હતા. લાશનો નિકાલ કરવા માટે ત્રણેયે સાથે મળી પ્લાન બનાવ્યો. પ્લાસ્ટિકના મોટા કોથળામાં બન્નેના મૃતદેહ નાખી ચારેબાજુથી પેક કર્યા બાદ તેના પરિચિત રામચંદ્ર ઉર્ફે ડબલુને તેની રિક્ષા લઈને બોલાવ્યો હતો. તમામે સાથે મળી રાત્રે નવેક વાગ્યે પ્લાસ્ટિકના કોથળામાં પેક કરેલી લાશ રિક્ષામાં નાખી ડિંડોલીના એકલેરા ચાર રસ્તા પાસે અવાવરુ જગ્યાએ ફેંકી દીધી હતી. આ ગુનામાં હત્યારા સુરેશ ઉપરાંત રિક્ષાચાલક રામચંદ્ર ઉર્ફે ડબલુની ધરપકડ કરવામાં આવી છે. જ્યારે રાધેશ્યામ ગૌત્તમ અને મુકેશ ગૌત્તમને શોધવાના પ્રયાસ ચાલુ છે.